
Ciutadà: Si ets internacionalista, 
amant de la pau, deus emprar 
una llengua internacional. 
Quina? La méscientífica i senz lla 

(Esperanto reformat) 

Es la quintaessència de les llen- 
gües internacionals existents 

Te l’ensenyarà gratuitament la 
Societat Idista «Adavane!», Pre- 
mià, 35, Barcelona-Sans, on pots 
adreçar-te adjuntant un segell i 
sobre per a la resposta 

Curs pràctic i gratuït: 

Riego, 44, baixos • Sans 

* Làropares elèctriqnes de totes classes 

, LLITS DE METALL 



Neveres marca «ICEBERG» 

les més higièniques i econòmiques 



RELLOTGES DE TOTES CLASSES 



Melodian Cosmophon 



Per pocs diners converteix el seu 
aparell de ràdio en RADIO* 
GRAMOLA sense modificacions 





VAIXELLES, PISA I PORCELLANA 
JOCS DE CRISTALLERIA 
ARTICLES propis per à REGAL 
Aparells i material fotogràfic 
Prismàtics per a camp i teatre 

VOLEU OBTENIR UNA O 
ENSENYANÇA RAP1DA l PERFECTA ■ 

Assistiuu à una de les. classes distingides 
que dóna t’antiga i acreditada 

Acadèmia de Sans 

Director: MANUEL BEL PIQUER 
Agregada a la Acadèmia Cots :: Fundada Fany 1923 

i aprendreu amb tota destresa i pulcritud Càlcul mercantil. 
Ortografia catalana i castellana, Aritmètica, Reforma 
de lletra. Correspondència particular i comercial, Ta- 
quigraíia, Mecanografia, Teneduria de Llibres aplicada 
a tota mena de negocis. Francès, Alemany i Anglès per 
professors nadius, Batxillerat, Peritatge, Preparacions 
diverses, Cultura general; 



Classes tot Pany 



Nó hi ha vacances 



Pot eíectuar-se Fingrés als deu anys 



Classes de les nou del matí a les deu de la nit, per a 

Senyoretes, Senyors i Joves 

en aules completament separades 



J Carrer de Sans, 136, 138 i 140 

ATENEU ENCICLOPÈDIC 

"Sempre Avant" 

Anyl BARCELONA - AGOST 1934 Núm. 1 



EDITORIAL 

Celebrem, suara, el primer aniversari de L’Ateneu Enciclopè- 
dic Sempre Avant, aquest fogar de cultura que un any enrera 
bastí una joventut ardida, emmotllada i disciplinada en aquella, 
inoblidable Agrupació Excursionista Sempre Avant, que en un es- 
folrç; cónstant de superaéió arribà a plasmar aquesta meravellosa 
realitat, prenyada de neguits i esperances, que és el nostre Ateneu. 

Tant el C. D. com les Juntes de les Seccions preparen febril* 
ment els actes que han de commemorar aquesta primera fita his- 
tèrica del nostre moviment cultural. En un altre lloc d’aquest 
Butlletí donem el programa d’aquests actes, la importància dels 
quals no hem pas d’ésser nosaltres qui la remarquem. Però apart 
d’aquests actes, un xic espectaculars si voleu, hi ha una manera 
de commemorar ei nostre primer aniversari social, que no s’anun- 
cia — que no pot anunciar -se — i que al nostre entendre és l'acte 
més important, més trascendental, el de més profit, que poden rea- 
litzar els socis de l’A. E. S. A. Aquest acte consisteix, simple- 
ment, en què cadascú de nosaltres, replegat dins de si mateix, faci 
un balanç de l’obra acomplida i de la que encara manca a realit- 
zar d’acord amb la finalitat específica que és la raó de la nostra 
existència. Fet aquest balanç — autocrítica noble i lleial — , po- 
sar-se decididament a la feina engruixint i estrenyent els quadros 
dotant-los d’una major disciplina per tal d’obtenir una major efi- 

càcia i eficiència en l’obra general de la nostra Entitat. Heus ad 
l’acte, senzill, quiet, sense ressonàncies, que millor pot contribuir 
a afermar damunt la roca viva de la nostra abnegació, disciplina 
i zel, 1 A. E. S. A. en commemoracio del seu primer aniversari. 

L’A. E. S. A. és fill de la humil però entusiasta. Agrupació Ex- 
cursionista Sempre Avant que fundaren fa quatre anys un grup 
d’amics inquiets, freturosos de conquerir per a la joventut tre- 
balladora del nostre districte una millora d’ordre cultural que és, 
a la vegada, una millora moral i també material, en el sentit 
més ampli i digne del mot. L’Agrupació, d’acord amb aquest alt 
pensament, posà en marxa una biblioteca, organitzà cursets, con- 
ferències.. etc., a més de la tasca, específica de l’excursionisme. 
Al poc temps, però, el pollet s’asfixiava dins les parets de l’ou, 
i el trencà. Era el 24 d’agost de 1933. L’Agrupació — Ym- 
fant — finia, per deixar via franca a l’Ateneu — l’adolescent— . 
Aquest canvi no fou cosa fàcil. Hi hagueren dificultats — molt 
poques, és cert — , però pacientment, tenaçment, tot fou superat 
per aquella joventut que volia ésser quelcom més que excursionis- 
ta, i amb La qual, sense distincions, l’Ateneu hi té contret un deure 
d’agra rment. 

En aquesta primera etapa de l’infantament, es destaquen, però, 
per les seves proporcions gegantines, pel que tenen d’exemple, 
d’esforç i d’abnegació, dues figures que la mort ens ha pres du- 
rant aquest any: Zacaries Oliveras i Josep Roca. Guardem les 

paraules. Dediquem als dos excel·lents companys i amics nobïlís- 
sims el silenci expressiu del nostre record, prenent de l’exemple 
de les seves virtuts, les forces necessàries per a marxar, decidits, 
sense defallences, pel camí que ells iniciaren. 

24 d’agost de 1933. Festa Major de Sants. I entre la música 
i. el xivarri propis d’aquells dies, una veu austera, vibrant i dig- 
na, que recorda uns drets i uns deures: L’Ateneu Enciclopèdic 
Sempre Avant. El dret de tots a una societat millor, moralment i 
material, i el deure de tots de contribuir amb l’esforç de cada dia, 

de cada hora i de cada minut, a preparar la vinguda d’aquest 
nou món. 

Els nostres socis i les autoritats populars de Barcelona inaugu- ^ 
raven l’Ateneu, proclamant aquests drets i deures. I la veu fou 
sentida, per quan, com una riuada afluïren els nous socis, recla- 
mant un lloc en la lluita colossal que començava. Aquestes pri- 
meres formacions, dirigides-^eí : -^AntoíUL·»Costafreda -»^ t primer·.-pre ■ 
si dent- de-l’Ateneu.— r home- actiu-ide granvolunta V no perderen 
pas el temps. Amb entusiasme corprenedor, com si volguessin 
guanyar el temps perdut pels nostres pares, organitzaren les sec- 
cions de Biblioteca, Cultura Física, Excursionisme, Estudis Eco- 
nòmics, Polítics i Socials, Fotogràfica, Literatura i Belles Arts i 
Música. Posaren en marxa una Biblioteca, orgull de la barriada, 
amb més de 1,500 volums, que s’ha anat ampliant considerable- 
ment durant l’any. 

En aquest darrer exercici s’han donat a les nostres aules el se- 
güents cursos i cursets : Primeres lletres. Català, Historia de Ca- 
talunya, Història Universal, Economia, Cooperació, Educació se- 
xual, Dibuix elemental, lineal i natural. Perspectiva, Francès, Fo- 
tografia amb pràctiques de laboratori, etc., etc.. 

Han passat per la nostra tribuna conferenciants de tots els ^sec- 
tors «tractant de temes diversos i sempre interessants. Recordem, 
entre molts, els següents : J. Aiguader i Miró, J. Armengol de 
Llano, Pere Salvat, J. Serra Hunter, Víctor Colomer, Cosme Ro- 
fes, Maria Teresa Gibert, Angel Pestanya, Jaume Miravitlles, 

J. Ferran i Mayoral, Ambrosi Carrión, J. M.a Francès, R. Font 
i Farran, Octavi Saltor, Frederica Montseny, Lluís Elies, J. G. 
Gorkin, J. Carbonell, Aurora Bertrana, Maspons i Anglasell, An- 
toni Janer, Albert Carsí, E. Duch Salvat i altres. 

L’Ateneu, des de la seva fundació, està adherit al Comitè Català, jj 
contra la Guerra i el Feixisme, havent estat 1 organitzador del 
Comitè del districte, en el qual ostenta la presidència i la se- 
cretaria. Els diversos actes celebrats contra la guerra culminaren 

amb una gran sessió de cinema celebrada al Cinema Galileu, que 
constituí un èxit remarcable. Ara, darrerament, l’Ateneu, en re- 
presentació de les seves sòcies, s’adheria al Comitè Femení Inter- 
nacional contra la Guerra i el Feixisme (Delegació Catalana) 
recentment organitzat. Era a la nostra sala d’actes que aquest Co- 
mitè celebrava ei seu primer míting de propaganda sota la presidèn- 
cia de la nostra companya Adela Roig. 

El mes de maig darrer l’Ateneu organitzava la primera competi- 
ció atlètica, denominada PRIMER GRAN PREMI DE SANTS, 
que assoLí un èxit formidable, tant per la seva acurada organització, 
com per la vàlua dels corredors inscrits i dels premis adjudicats. 

Així mateix, pels amants de la música, han estat donats quatre 
concerts a càrrec respectivament del QUARTET LICEUM, TER- 
CET D’ESTUDIS MUSICALS, violinista Ricard Mata i del 
quartet que dirigeix el nostre amic Elisard Sala. 

Per iniciativa de l’Ateneu ha quedat constituïda al nostre dis- 
tricte una Comissió pro -Hospitals, integrada per la majoria d’Eti- 
titats locals, la qual té per missió organitzar un magne festival 
a profit dels Hospitals de la Ciutat. 

L’Ateneu pren, encara, part activa en la campanya iniciada 
per l’Ateneu Enciclopèdic Popular en pro de la Universitat Popular. 

Els dies de festa, sense interrupció, s’organitzen Sortides a la 
platja i muntanya, visitant els bells indrets de Catalunya. A re- 
marcar les excursions amb autocar a les mines de Cardona, a Sant 
^Miquel del Fai i a la Costa Brava* 

En fi, La nostra activitat, múltiple i il·limitada, requeriria un es- 
pai del que no disposem. Per acabar recordarem : les millores in- 
troduïdes a la nostra sala de gimnàs, que la situen en primer lloc 
entre les de les Entitats similars; el perfeccionament en tots els as- 
pectes del laboratori fotogràfic que ha merescut els elogis de tots 
els que l’han visitat; el perit, però curiós i, ben conservat, Mu- 
seu Petrogràfic ; l’èxit constant de les lectures comentades i con- 
verses sobre els temes més variats i instructius ; el recent concurs 

de treballs literaris; l’exposició de treballs dels alumnes de Di- 
buix; visites col·lectives a la Mentora Alsina, Aereonàutica 'Na- 
val, Generalitat, Ajuntament, Fàbrica Cooperativa de Cristall, etc.. 

Aquest és, sumàriament, el balanç del primer any d’actuació de 
FA. E. S. A. Essent molt, no és pas tot. Estem satisfets del re- 
sultat obtingut, però és tanta la nostra ambició que repetim el que 
dèiem al principi: cal estrènyer els quadros per tal d’ampliar i 
perfeccionar encara més, durant el present exercici, la' tasca rea- 
litzada en l’anterior. Això per als socis. Ara, pels que encara no 
són amb nosaltres, els invitem cordialment a què ens visitin, a 
què assisteixin als nostres actes. Sabem que l’entusiasme per les 
coses enlairades és encomanadís i que s’enrolaran fatalment a 
l’obra gegantina que ha començat a realitzar l’A. E. S. A. al cor 
mateix del suburbi més important de Barcelona. 

24 d’agost del 1933. 

24 d’agost del 1934. 

Sempre Avant. 



NOU ESCLAT 

Ja hem nascut. Un altre pensament transformat en obra. Un 
nou graó de l’escala sens fi assolit, un nou punt de partença de 
mil pensaments més, destinats, si els estimem, a esdevenir altrest 
tantes obres. 

Nova font pels assedagats; nou recipient pels inquiets; nova 
tribuna pel pensament; això aspirem que sigui SEMPRE AVANT. 

Saludem a tots els fulls impresos i a tots els homes. 

Volem que en aquestes planes hi trobi ressò tot pensament, doncs 
a la vegada que seran el portantveu de l’Ateneu, també estaran 
obertes a tothom. 

Ha nascut una nova llum per fer més gaia i més clara la vida. 
Esperem que vinguis, tu que llegeixes, i sota les seves clarors ens 
contis el que penses. Nosaltres també t’ho direm, i no podria ésser 

que d'aquesta fomal eixís el pensament que la Humanitat cerca, 
que tingués la força d’aglutinant, que ens unís tant fortament com 
ho estan els grans dè la magrana ? 

Volem viure en pau amb tothom, i nosaltres farem els possibles 
perquè així sigui. Pensem exposar la veritat tal com l’entenem i 
sentim. Això pot desplaure a algú, però ja hem dit que aquestes 
planes estan obertes a tothom. 

Els signants dels treballs seran els únics responsables. «jUtS 
plau ? Doncs porteu combustible a aquest nou far del pensament. 
Moltes vides naveguen a fosques i necessiten de la seva llum... 
de moltes llums, de totes les llums. 

La Redacció 



Secció de Biblioteca 



Un treball dels premiats en el Concurs de Treballs Literaris , 

celebrat eit 5 de juliol 



SIMIL 



Lema: Tu 

Com l’infant atordit que agafar intenta 
la lluna que es reflexa dins l’estany, 
com la mar que emportar -se vol la terra 
i els seus braços allarga, escumejants, 
jo també voldria posseir -te, 
però com ells és inútil mon afany. 



Tu ets la lluna del cel de ma existència 

que il·lumina el meu perdut camí, 

tu ets la terra immensa 

sense horitzó ni fi; 

i jo sóc el desig de la mar brava 

i la tendra il·lusió d’aquell infant, 

amb la folla esperança de tenir- te, 

per sempre, al meu costat. 

Maria Gibert Rallé 



Films i plaques de totes marques a preus reduïts a Ràdioelectra 



SEMPRE AVANT 



7 



Harmonia. Llei universal 

REFLEXIONS 

Els antics atribuïen llur dissort a Facció malèvola dels agents 
còsmics o a la còlera dels déus. L’aparició d’un gran cometa o 
el pas d’un bòlid eren motiu per a tota classe d’inquietuds. El 
lliure albir proclamat pels dogmàtics estava en contradicció per- 
pètua amb el fatalisme inspirat per les aparicions celestes. Ara, 
milers d’anys després d’aquelles civilitzacions primitives, s’asse- 
gura que el nostre món és un dels pitjors que existeixen, per aple- 
gar una humanitat on s’lli conten més dissorts que alegries. 
Adés i ara, la causa de la major part dels nostres sofriments, se- 
gons els homes, és d’origen còsmic o es deu d’atribuir a Facció 
d’influències exteriors. Rarament s’ha tingut el suficient criteri 
per a comprendre que la veritable causa d’aquesta patologia col- 
lectiva està en les equivocacions que comet la mateixa humanitat. 

El cert és que la pau paradisíaca segueix essent un mite i el 
que viu al marge d’aquestes lluites cruentes, pròpies d’una civilit- 
zació feroç, té de sofrir les esquitxades d’aquestes baralles in- 
nobles. 

L’astrònom, abstret amb els seus estudis d’incomparable belle- 
sa i ascendint espiritualment a distàncies insondables de la Terra, 
és el que està més autoritzat per a formular-se aquestes preguntes,: 
l què ocorre en aquest planeta que incessantment estem abocats a 
la tragèdia ? ^ És que en el nostre món no hi ha. 1 aire suficient 
per a respirar o elements suficients de vida ? Evidentment que 
no ocorre cap d’aquests dos casos. I no cal éss/er molt perspicag 
per a comprendre que el que fa falta a aquesta humanitat és un 
mínim d’espiritualitat i raonament. 

L’home de Ciència, especialment el que es dedica a les ciències 
matemàtiques amb entusiasme i amor, que té l’enteniment disci- 
plinat per a la resolució de problemes, generalment de gran com- 
plicació, s’astora al veure que les masses humanes s’agiten, lluiten, 
guerregen, cometen tota classe d’estralls per resoldre llurs assump- 
tes, mètodes violents que demostren llur capacitat intel·lectual i que 
posen l’home al nivell de les feres. Tots els problemes (i les 
qüestions socials, polítiques o econòmiques són problemes) po- 

den resoldre’ 5, ai no amb exactitud rigorosa, apropant -se de tal 
manera a la veritat que pràcticament fos com si haguéssim arri- 
bat a ella. 

Com a impressió personal puc afirmar que, encara que allunyat 
pels meus estudis d’aquestes lluites i discussions, sempre que ha 
arribat fins a mi l’eco d’unes i altres, he restat astorat de l’ab- 
sència de lògica que en elles ha imperat. La sinceritat, el des- 
apassionament, la reflexió i Thumanisme, gairebé mai apareixen 
en aquestes discussions, manifestant -se, contràriament, un grau 
de cultura esfereïdor i una mentalitat tan estreta que decepcicxna. 

Jo tinc 1a seguretat de què si cada un dels homes destinés en 
tota la seva vida solament unes hores a contemplar conscient- 
ment l’esfera estelada, dedicant-hi una oració silenciosa que sor- 
gís del més profund del seu ésser a aquest espectacle emocionant 
que enlaira el nostre esperit a plans superiors, desapareixerien} 
aquestes lluites bestials de classes i aquestes guerres que deshon- 
ren la humanitat. 

Tota aquesta ferocitat inspirada per un materialisme degradant, 
es desenrotlla a base de problemes mal iresolts per la incapacitat 
i per l’egoisme d’ambdós bàndols. Abans de parlar per parlar i 
ide lluitar impulsats per instints encestrals, elevin-se les mentali- 
tats a un pla digne i enlairat i plantejant -se correctament els 
problemes. Deia Euclides, si no recordo malament, que un pro- 
blema ben plantejat era problema resolt. Si s’estudia amb bon 
sentit s’advertirà que tots els litigis són resolubles i a satisfacció 
de tots. Per conquerir això, però, són precises la reflexió í l’a- 
mor als altres. I això sols s'assoleix amb el cultiu honrat de 
l’esperit i nodrint -lo de lectures nobles i amb supressió absoluta 
d’eixes literatures verinoses i que per les quals s’explota amb fins 
inconfessables la ferocitat dels instints primari^. Jo m’atreveixo 
a dir que el Butlletí de l’Ateneu Enciclopèdic Sempre Avant, 
duu La sagrada missió d’inculcar entre els homes aquests bells prin- 
cipis. I dins La meva modèstia i pel que pugui valer alguna refle- 
xió sobre aquesta grandiosa Naturalesa de la qual formem part 
integrant, és possible que tingui l’honor de publicar en aquestes 
planes àlgunes consideracions més, que puguin interessar a totes 
les classes socials, ja que a totes elles interessa viure en pau. 

J. Comas Solà 

PROGRAMA D’ACTIVITATS EN COMMEMORACIO 
DEL PRIMER ANIVERSARI DE L’A. E. SEMPRE AVANT 

Agost, 1 9. — Inauguració de l’exposició Fotogràfica. — Excursió a 
la Costa Brava, en autocar. 

SECCIÓ DE CULTURA FÍSICA 

Agost, 2 2. — Conferència per la senyoreta Maria Teresa Bernet, sobre 
«ESPORT FEMENÍ», a les vuit de la vetlla. 

SECCIÓ FOTOGRÀFICA 

Agost, 23. — Conferència per en Francesc Fazio, sobre «ORIEN- 
TACIONS GENERALS DE LA FOTOGRAFIA», a les vuit 
i mitja de la vetlla. 

SECCIÓ BIBLIOTECA 

Agost, 24. — Acte parlamentari en col·laboració de totes les Seccions 
de l’Ateneu, a les deu de la vetlla. 

Agost, 26. — Volta pedestre a Sants «TROFEU ZACARIES OLIVE- 
RAS». A les deu del matí. — Sessió de Cinema Infantil al 
Cinema Liceu, a les onze del matí. 

SECCIÓ DE LITERATURA I BELLES ARTS 

Agosit, 28. — Conferència per en Pau Planas, sobre «EL CONTRAST 
DELS COLORS », a les vuit de la vetlla. 

SECCIÓ D'ESTUDIS ECONÒMICS POLÍTICS I SOCIALS 

Agost, 29. — Conferència per en Joan Puig i Ferrater, sobre «LA 
INFLUENCIA SOCIAL SOBRE LA NOVEL·LA RUSSA», 
l’hora s’avisarà oportunament.. 

SECCIÓ DE MÚSICA 

Agost, 30. — Conferència per en Ferran i Mayoral, sobre, «COM 
S’HA D’ESCOLTAR LA MUSICA 1 ? », amb il·lustracions mu- 
sdcals per la pianista Montserrat Oliveras, a les deu de la 
vetlla . 

SECCIÓ EXCURSIONISME 

Agost, 31. — Conferència per en J. Comas i Solà, sobre «HISTO- 
RIA DE L’ASTRONOMIA», a les deu de la vetlla. 

Setembre, 2. — Sortida col·lectiva a la Platja del Prat (organitzada 
per la Secció Excursionista en col·laboració de totes les Sec* 
Icions. — La Secció Fotogràfica impressionarà 30 metres de 
pel·lícula durant l’excursió. 



Clínica de ràdio, amb material modern, Ràdioelectra 

Secció de Cultura Física 



aUÈ ÉS CULTURA FÍSICA? 

Tots els nostres sistemes de cultura física, estan basats en els. 
jocs de la Grècia antiga, però en provar d’imitar les formes hem 
descuidat l’esperit. Hom vol desenrotllar un sistema muscular 
clàssic, però ignorant les emocions clàssiques. El discòbol mo- 
dem vol llançar el disc el més lluny possible, i l’antic amb la 
més possible exactitud ; el corredor modern desitja arribar el més 
ràpid, i l’antic desitjava córrer amb els més bells moviments. 

L’atleta modern desitja fer quelcom de més fort, de mes ràpid, 
de més llunyà, mentre que l’antic ha desitjat expressar les més 
belles emocions durant l’exercici. El que hom diu cultura física, 
avui es limita a la cultura muscular. Hom oblida que el mot físi- 
ca, pròpiament parlant, vol dir Natura, i que el terme cultura 
física, en realitat, cultura de l’ésser complet : músculs,’ sentiment, 

esperit i ànima. 

Raimon Duncan 



Aquesta Secció disposa d’una formidable sala de gimnàs amb 

aparells ortopèdics i servei de dutxes. . . . ... 

Classes diàries de gimnàstica sueca, de s.s i mitja a vuit del 

matí i de sis i mitja a onze de la vetlla. __ 

Aparells fotogràfics de totes marques a Ràdioelectra 

L’ART PROLETARI 

Conferència per Hèlios Gómez 

El dia 16.de juliol clausurà l’exposició de dibuix elemental que 
celebrà la Secció de Literatura i Belles Arts de l’Ateneu Enci- 
clopèdic Sempre Avant l’excel·lent i personal dibuixant Hèlios Gó- 
mez, qui davant nombrosa concurrència desenvolupà el tema Uart 
proletari. 

Començà manifestant que restava encantat de l’Ateneu i oferí 
convertir la seva conferència en simple conversa, invitapt a quants 
l’escoltaven a dirigir-li les preguntes que*' els semblés, sobre l’asf- 
sumpte a tractar. Demostrà evidentment la necessitat que te 1 ar- 
tista de valer -se d’un mite com a força motriu de la seva inspiració 
per a crear. Els grecs adoraven la forma, el muscle ben format; 
els gods s’inspiraven en les creences religioses i els renaixentistes 
en la natura, en la natura exuberant i desproporcionada. D’això 
dedueix que cada època ha tingut la seva força propulsora. Parla 
del cubisme, que ja existia abans del gran cataclisme europeu, i 
de les diferents escoles nascudes del gran daltabaix. 

La gran guerra, el mateix que féu trontollar l’economia de tots 
els pobles, trasbalsà també el món de les idees. Neixen al caliu 
d’aquella el futurisme, l’avantguardisme, l’impressionisme, etc., una 
sèrie extensíssima d’«ismes», i aquestes escoles adquireixen per 
la burgesia el qualificatiu de revolucionàries. I el més trist és que 
elles s’ho creuen. Són revolucionàries en la forma, en la part tèc- 
nica, però no en el sentit. 

S’extén en consideracions sobre la demagògia dels artistes dient 
que no fa gaires anys el qui es considerava artista revolucionari 
cs deixava la cabellera llarga, cobria el cap amb barret d amples 
ales, penjava del seu coll desmaiada corbata i fumava amb llar- 
ga pipa. Se’n riu perquè els portadors d’aquests objectes es creien 
que amb ells podien espantar a la burgesia. I succeeix general - 

com gat de panxa enlaire. A la vista de les produccions de totes* 
.Tjcs escoles pictòriques per revolucionàries que es considerin, la 
burgesia de moment s’irrita davant el que no comprèn ; però tan 
bon punt apareix la crítica oficial s’apressa a adquirir les teles i 
passar per intel·ligent. Però mai veureu adornat un despatx o 
saló d'un capitalista amb escenes que representin la misèria del 
proletariat ni escenes de repressió de classes. L’instint de la bur- 
gesia rebutja el que en si és veritablement revolucionari. 

Parla de la U. R. S. S., i afirma que Puchkin, tot i essent el 
poeta del poble, no s’identifica amb ell ni és un poeta revolucio- 
nari. Descriu les excel·lències del règim que a Rússia impera per 
tot i que encara topen amb grans dificultats, puix no és qüestió 
dc poc temps matar la concepció burgesa de la vida, ni restablir 
l’economia d’un país i màxim de Rússia, que topa amb tanta obs- 
trucció. No obstant, fa remarcar que a Rússia, poble eminen- 
ment artista, ja s’ha creat quelcom. El teatre de grans manses, 
el cinema suprimeix les primeres stars, i a la pintura i arts més 
positives hi ha noves orientacions. 

Enooratja a l’Ateneu en la seva tasca cultural, fent observar que 
no li mancaran obstacles per vèncer, puix que per cada Ateneu, 
gota d’aigua en l’oceà, la burgesia aixeca grans centres d’ense- 
nyament per combatre i assimilar tot el que contra ella es pugui 
revolucionar. 

El públic restà satisfet i ovacionà llargament al senyor Hè- 
lios Gómez. 



Philips a terminis, Philips a terminis, a Ràdioelectra 

Secció d’ Excursionisme 



SALUTACIÓ 

És amb una gran alegria que aquesta Secció d'Excursions de 
L'Ateneu Enciclopèdic Sempre Avant, amb motiu de celebrar-se 
aquests dies el primer aniversari de la fundació de 1 Ateneu, es 
dirigeix a tots els excursionistes, entitats i simpatitzants en gene- 
ral, per a íer-los-hi arribar, per mitjà d’aquest Butlletí,, una 
fraternal salutació, sol·licitant a la vegada un intercanvi d'idees, 
les quals, a l’ajuntar-se amb les nostres i amb les de tots aquells 
quins ideals són posats a la consecució, d’una millor compenetra- 
ció entre els homes, contribuiran a unir-nos en un noble desig 

de germanor. _ 

També ens dirigim a tots aquells que, vivint prop de nosaltres 

i no pertanyent encara a la nostra Secció ni al nostre Ateneu, 
tenen uns coneixements superficials del que és l’ excursionisme i 
no s’han donat ben bé compte dels innegables beneficis, que tant 
d'ordre físic com moral, produeix en l’individu, per a.dir-los,- 
que vinguin amb nosaltres, que tots junts fnnrem de les moltes 
belleses que, ja a la muntanya, ja vora la mar, troba l’excursio- 
nista a cada pas en el seu contacte amb mare Natura 

Perquè l'Excursionisme, ja sigui en el seu aspecte d acampa- 
des a ple camp o vora la mar, ja sigui en les diferents modali- 
tats d'esports de neu i d’alta muntanya, però fent-nos obnr sem- 
pre el pit a l'aire i al sol. es la força invisible que fa qu* ens. 
enfortim físicament d'una manera indubtable, a l'ensems que des- 
perta en nosaltres una noble ambició de perfeccionament, que, 
\ l'obrir -nos nous i il·limitats horitzonts dms l’aruma, fa que la 
vida agitada i a corre-cuita dels nostres dies, prengui un caire 

més suau i més agradable. 

Aparells de ràdio de totes marques a Creu Coberta, 94 

És per això que la Secció d’Excursions de l’Ateneu Enciclo- 
pèdic Sempre Avant, invita als seus socis a desplegar una tasca 
de captació en tots aquells homes que ^sentia anhels de llibertat 
i felicitat, i així, tots junts i amb Tentusoasme que es. desprèn 
de tot cos jove i sa, contribuirem a què es vagi fent més gran cada 
vegada aquest afany d’enfortiment que tant de cos com d’esperit 
s’obté amb la pràctica de l’ Excursionisme. Aleshores, aplegats 
i amb un cant de germanor als llavis, emprendrem el camí que és 
l’ideal de tots els cors lliures. 



Secció de Literatura i Belles Arts 



L’ART COM A MITJÀ DE PERFECCIONAMENT 

• L’Art, en tots els seus aspectes, no és altra cosa que una demos- 
tració de perfeccionament moral i intel·lectual de l’home. Tots 
portem dintre nostre una flama instintiva més o menys desenrotlla ' 
da. Falta únicament que ens en donguem compte i posar tota la 
nostra voluntat possible per assolir allò que està al nostre abast 
i a mida de les nostres forces. Tots som capaços de fer quelcom 
dintre de les diverses branques per les quals l’Art es composa. 

L’obrer, a causa precisament de les dificultats materials en què 
es troba, descobreix la necessitat d’estudiar la manera per la qual 
s’ha de valer per educar-se; dret de tot ésser humà. 

Nosaltres, hem tingut ocasió d’observar el que pot fer un home 
amb l’arma de la bona voluntat. Pot assolir, com hem dit, el seu 
perfeccionament. Mireu sinó, com la majoria d intel·lectuals, pin- 
tors, escultors, etc., etc., provenen com nosaltres de la part obre- 
ra, que en un esforç constant han sabut aixecar-se fins al cim 
de 1a popularitat, provant -nos això, que l’Art no està vedat als 
homes de escasses disponibilitats econòmiques i que tots podem 

arribar a ésser uns veritables artistes, si no ens manca aquella 
voluntat necessària. Per a satisfer aquesta necessitat peremptò- 
ria el nostre Ateneu, complint amb un deure, posa a la vostra mà 
la Secció de , Literatura i Belles Arts, on podreu aconseguir la 
força de voluntat imprescindible per assolir el perfeccionament 
que tot obrer necessita, que és l’obrer que estima la seva perso- 
nalitat. 

Companys, pel vostre millorament artístic i moral, feu -vos so- 
cis d'aquesta Secció. 

Secció de Música 



LA MUSICA 

La música és el llenguatge de l’ànima. Ella és capaç d’expres- 
sar els més subtils pensaments produïts per les distintes sensa- 
cions que pot sentir l’intel·lecte huma. Sap k interpretar fidelment 
tots els sentiments que invaeixen sovint l’esperit *dels grans homes. 
Es l’abstracció sintètica dels problemes d’ordre psíquic que els 
homes no sabrien expressar amb el llenguatge limitat i barroer de 
la paraula. Es, finalment, l’esperit humà que , s’enlaira per sobre 
ide les misèries terrenes. i en un esclat de goig i llibertat fa que 
l’ànima deixi per uns moments l’embolcall dels convencionalis- 
mes i de la hipocresia i s’endinsi per les regions de l’incognos- 
cible, sentint -se més gran, més humana, mes lliure, méis digna i 

més gaia. 

Essent tot això és comprensible que la música sigui un art que 
per La seva essència contribueixi en gran manera al desenvolupa- 
ment de l’intel·lecte humà. Són poques les persones que no els 
plagui la música, però són moltes, la major part, les que no saben 

interpretar -la ni sentir -la. El que és indubtable es que ella té 
una influència decissiva sobre els esperits inquiets, i fins moltes ve- 
gades desperta valors espirituals que sols estaven en latència. 

Comprenen que 'és un instrument eficiemtíssim de cultura, ja 
que ella predisposa i fins obliga al conreament de les demés arts 
i ciències, és pel que considerem deu dedicar -se -li més aten- 
ció i més amor. Creiem que és d’una importància pedagògi- 
ca considerable, el que a l’escola primària s’ensenyi als in- 
fants l’art musical. Entenent-ho així, els amics que integrem 
aquesta Secció hem fet els possibles per expandir aquest impor- 
tant art. Manca, però, molt a fer, encara. Si no creem un am- 
bient que correspongui al nostre desig i si tots plegats no ens esfor- 
cem a vulgaritzar els coneixements musicals, trigarà molt temps que 
esdevingui possible el que tothom pugui fruir conscientment de l'in- 
commensurable art de la música. 

Companys: gairebé tots nosaltres desconeixem la música en to- 
tes les seves manifestacions. Tots nosaltres, però, desitgem conèixer 
horitzons espirituals nous. Pocs podem fer poc. Si hi som tots 
farem molt. Ens manca la vostra ajuda. Veniu -i per la quali- 
tat especial de la Secció de Música, farem grans totes les de- 
més Seccions i el nostre Ateneu. Pretenem que la Secció de Mú- 
sica de l’Ateneu Enciclopèdic Sempre Avant, en l’esdevenidor, 
ostenti l’orgull d’haver fet possible a la nostra barriada, que 
l’art musical, aquest art que s’endinsa per tot arreu i fa que els 
homes siguin més bons i més intel·ligents, no sigui desconegut 
per a ningú, i hagi creat una institució musical que sigui la 
joia i l’alegria nostra. 

PRIMER ANIVERSARI 

Al complir-se el primer aniversari de la fundació del nostre 
Ateneu, podem mirar la tasca feta amb cert optimisme, sense, 
però, que la passió ens cegui, i hem de pensar tots que el que 
queda per fer és el que té que interessar-nos. 

L'Ateneu ha portat a terme una tasca de cultura i fonamenta- 
ment de les arts, en la barriada de Sants i Hostafranchs, verita- 
blement notable dintre els pocs mitjans amb què compta. I de tot 
això podem donar-ne gràcies als companys que estan al front del 
mateix, els quals, amb un entusiasme digne de tot elogi, esmer- 
cen totes llurs activitats en fer anar endavant l'Ateneu perquè el 

seu prestigi augmenti de dia en dia. 

Entre els homes que mereixen un paràgraf a part, han de cons- 
tar en primer terme els malaguanyats companys Zacaries Olive- 
res i Josep Roca, els quals al traspassar aquesta vida deixaren 
en l'Ateneu un buit difícil d’omplenar. Vagin per a ells, doncs, la 
nostra admiració i el nostre més gran respecte. 

Mirem d’imiíar l’obra d’aquests dos grans consocis que deixa- 
ren escrita una honrosa pàgina dintre el nostre Atenen, i que el 

seu record estigui sempre amb nosaltres. 

Hem de fer els possibles tots plegats perquè el «nostre» Ateneu 
sigui l'orgull dels que en formem part, i dels que sense formar -ne 
simpatitzin amb la nostra obra. 

Al complir-sc el primer aniversari hem de fer vots perquè la 
seva ceitbració sigui un èxit, i pensem ja, que al celeorar el del. 
prop vinent haurem fet la tasca necessària perqjiè el nombre de so- 
cis s'hagi doblat i el seu prestigi s’hagi enlairat. Això ens servirà 
de satisfacció i serà senyal que haurem estat compresos en la nos- 
tra finalitat, la qual no és altra que fer que el treballador es £a« 
- una cultura que ara dissortadament no posseeix. Fins aleshores no 

podrem estar satisfets de la nostra obra. AiJonso 

Secció de Fotografia 



FORMA I ART DE LA FOTOGRAFIA 

Ferran Hodler el gran pintor suís, és indubtablement una in- 
diJSm de là més poLt. «- Pis arüsté» 

MalKrat haver militat amb els secessiomstes, les seves obres han 
.1 la volta al món. Ara que domftna la fotografia impresa i 
les antigues formes de l’art estan abandonades . complertament, 
Hodler està considerat encara entre els primers «mter pares» de 
S esíü I quan ell parla de la forma de l'art, no hem de negar 
* és una autoritat. Hodler posa el nostre art fotogràfic dms 
?“ seves consideracions i, per aquest particular, les seves idees 

■ïïjkïïï” írsrsi ^ tv. 

ós ella una exigència indispensable. Res no es pot expressar 
2 fa vÍ31 We sm^la forma P Es pot justificar que en tres quartes 

narts ella determina el bonsemblant, la configuració exterior dels 
^ l’esDai l’estat interior de l’àinima i tot sense necessita 

d _ VaLda dels colors. En tindríem prou per justificar-ho m^ant 
i L gravats i en particular les fotografies. Hodler 

diu aue la fotografia és l’art més fàcil per reproduir la forma, 
però vol molta delicadesa perquè l’essencial és la forma ^rrisuca 
Cal que el fotògraf posseeixi sentiments artístics, i éssent així 

K.or\ fàcil realitzar bons treballs. • ^ 

SC F ls conto ms del cos humà depenen de llurs moviments i són de 
ner ïí un elTmenf de bellesa. L'esforç «d’un artista és per expre- 
Lr per un cosfat la lògica dels moviments, i per 1 altre el con] un 

"Ifl'ec “ F«“ gTàto'de l’Ateneu Enciclopèdic Sentpre Av- 

recomano a >o» d, aficionat, a la fotogmlia ™J"“ “ “ L, 
r i s advertiments del tan renomenat artista Hodler, perque i a 
fotogràfic assoleixi el nivell que per la seva vàlua * 
mereix. Si ho fem així ajudarem a contmuar la tan m 
obra de Nicéforo de Niepce, la qual ha influït en el P r °g^ de 
l’Arquitectura i ens ha fet conèixer el tipisme de tots els poble,. 

CULTURA I POLÍTICA 

El règim dictatorial ja mort, però encara fresc en la memòria, 
féu renéixer a Catalunya la seva espiritualitat. Fou l’única arma 
que, de Catalunya endins, s’aixecava en so de protesta. Arma, 

ingènua si voleu, però viva, eficaç. 

S’ha dit molt, acertadament, que es deu a la Dictadura una part 
de La vida esplendorosa que avui frueix Catalunya. És cert. Avui, 
encara, notem aspectes que són fruit de l’opressió soferta. Creient - 
ho així. apuntem, com a conseqüència, que Catalunya emmor- 
dassada, creava, d’ànima endins, la seva història de poble culte 

i civilitzat. 

Avui - oh, paradoxa! - Catalunya autonoma - encara que 
rigurosament esguardada per l’Estat disfressat de republicanis- 
me — demostra—, cal no enganyar -nos — un lamentable ador- 

miment espiritual. . f 

Les causes que el meu modest discerniment obeeix a creure, 

són l’excessiu desvetllament d’entusiasme polític — en manca de 
fonament d’estudi, que, per l’apreciació dels esdeveniments que 
es succeeixen, requereix a tot individu - i el pas massa pronim- 
ciat, del règim actual, que està per damunt de -les possibÚLtats 
morals de l’individu encara que la seva necessitat material 1 hagi 
exigit. Hauria estat més convenient s’hagués plantejat a l’mversa. 

Cal, inevitablement, acceptar els fets, i donar-hi la solució ne- 
cessària Ara bé. ens trobem que els homes que haurien d enfocar 
la qüestió es troben dins l’organisme polític que encara .vesteixen. 
Científics, literats, etc., són presos per l’organisme estatal i man- 
quen, naturalment, dintre l’organisme espintual. D aquí ve la 
crisi cultural del nostre poble. Crisi del llibre, cnsi del teatre etc. 

Esperem la consolidació definitiva del règim present perquè re- 
tornin dintre la vida, diguem -ne normal, tots els seus homes. Cal, 
políticament parlant, no avançar massa, perquè po na e evemr 
fictici l’organisme pel qual ens regíssim ; cal que vagi, . al meu 
entendre, aparellat amb la necessitat que el moment requereix 

Fóra més convenient que els polítics obressin d acord am es- 
sència cultural de la massa popular que no esperar 1 exigència e 

la* necessitat material de la mateixa. . . , : 

Aixf educats culturalment, valorarem, al mateix temps i am 
més fonament de causa, el que els altres, políticament, aportin. 

David Bover i Masdéu 

Rentats ensec " _ ’ Do |s tots els dieS 

) Compreu els vostres dolços a la * B 

) Fàbrica de Galetes, Pastisseria i Confiteria $ 



JOAN FERRER 

Carretera Bordeta, 78. Telèfon núm. 34797 

i tindreu la seguretat de cjue sereu servits pulcrament 
i amb gèneres de tota confiança. Aquesta casa només 
elabora dolços de Qualitat selecta, de primera catego- 
ria, com el millor <pie es pugui fer; però no a preus 
exageradament alts, sinó a preus raonables, percpiè la 
seva venda al Major li permet vendre al Detall a un 
preu mínim, cercant els seus guanys, no en un major 
preu, sinó en una major venda. 

t LA CASA QUE FABRICA I VEN MES PARAIGÜES 
D’ESPANYA PER LLURS PREUS SENSE COMPE- 
TÈNCIA EN TOTES QUALITATS 

PIUS RUBERT L APORTA 

66 RONDA DE SANT ANTONI 66 

Casetes per platja des de 32 pessetes 

BOSSES - VANOS - CARTERES BASTONS 

OMBREL·LES 

ESTOIGS COMBINATS PROPIS PER A REGALS 
Vegin els 14 aparadors d'aquesta casa i fixin-se en els preus 









